钦定古今图书集成/历象汇编/庶征典/第034卷 > 《天步真原》 > 占年主星
## 钦定古今图书集成/历象汇编/庶征典/第034卷 > 《天步真原》 > 占年主星

取本年春分真时刻，算十二宫，先认东地平初分何
星为宫主，如“白羊在地平”，即火星之类。

次认春分初分日月，次论日月所在宫主星。

“昼取日，夜取月” ，日月所在宫主星。如日在狮子，看火星，狮子内或是升是舍，如月在天枰，看土星，天枰内是升，火星是位等权。

取第一有权者，为一年主星。

取一年主星，若遇退行，遇合伏及在下去之宫，即不
取，为一年之主。

下去宫：三宫、六宫、九宫、十二宫是也；

若日月五星不见一年主星，即看五星在角宫第一、
十宫、第二、七宫四宫内，何星有权，取为一年之主。如
一宫有二三星，但取一有大权者为主。

若四角宫全无五星者，即取命宫大权之星为一年
主星。如戌宫为火星之舍之位之升，即取为主星
占年。如不作大筭，但用日进天蝎二十度作十二宫，
同上筭亦可知一年。